cyanic-selkie/wikianc huggingface dataset:
Αναφυλαξία
Προοπτική
Υπάρχει μια καλή πιθανότητα αποκατάστασης όταν η αιτία είναι γνωστή και το άτομο λαμβάνει άμεση θεραπεία. Ακόμη κι εάν η αιτία είναι άγνωστη, εφόσον το φάρμακο είναι διαθέσιμο για να σταματήσει την αντίδραση, το άτομο συνήθως αναρρώνει. Σε περιπτώσεις θανάτου, το γεγονός αυτό συνήθως οφείλεται είτε σε μια αναπνευστική αιτία (κατά κύριο λόγο η απόφραξη των αεραγωγών) ή σε καρδιαγγειακή αιτία (σοκ). Η αναφυλαξία προκαλεί το θάνατο από το 0,7 έως το 20% των περιπτώσεων. Ορισμένοι θάνατοι έχουν σημειωθεί μέσα σε λίγα λεπτά. Οι άνθρωποι που έχουν ήδη περάσει αναφυλαξία συνήθως έχουν καλά αποτελέσματα, με μικρότερου αριθμού και λιγότερο σοβαρά επεισόδια καθώς μεγαλώνουν.
Πιθανότητες
Επί του παρόντος, η αναφυλαξία προκαλεί 500-1.000 θανάτους ανά έτος (2,4 ανά εκατομμύριο) στις Ηνωμένες Πολιτείες, 20 θανάτους ανά έτος στο Ηνωμένο Βασίλειο (0,33 ανά εκατομμύριο) και 15 θανάτους ανά έτος στην Αυστραλία (0,64 ανά εκατομμύριο). Τα ποσοστά θνησιμότητας μειώθηκαν μεταξύ των ετών 1970 και 2000. Στην Αυστραλία, οι θάνατοι από αναφυλαξία που οφείλεται στα τρόφιμα αφορά κυρίως γυναίκες, ενώ οι θάνατοι που οφείλονται σε τσιμπήματα εντόμων αφορούν κυρίως άνδρες. Οι θάνατοι από αναφυλαξία οφείλονται συχνότερα σε φάρμακα.
Ιστορικό
Ο όρος "aphylaxis" (αφυλαξία) επινοήθηκε από τον Charles Richet το 1902 και αργότερα άλλαξε σε "αναφυλαξία" επειδή ακουγόταν καλύτερα. Το 1913, του απονεμήθηκε το βραβείο Νόμπελ Ιατρικής και Φυσιολογίας για το έργο του σε ό,τι αφορά την αναφυλαξία. Ωστόσο, η ίδια η αντίδραση έχει αναφερθεί από την αρχαιότητα. Ο όρος προέρχεται από την ελληνική γλώσσα | ελληνικές λέξεις «ἀνά» δηλ. «κατά» και «φύλαξις» δηλ. «προστασία».
Έρευνα
Σε εξέλιξη βρίσκονται προσπάθειες για την ανάπτυξη επινεφρίνης, η οποία θα μπορεί να χορηγηθεί υπογλώσσια (υπογλώσσια επινεφρίνη) για την αντιμετώπιση της αναφυλαξίας. Η υποδόρια ένεση του αντι-IgE αντισώματος omalizumab (ομαλιζουμάμπη) μελετάται ως μέθοδος για την πρόληψη υποτροπής, ωστόσο δε συνιστάται ακόμη η χρήση της.
Αναφορές
Κατηγορία:Παθήσεις του αναπνευστικού συστήματος Κατηγορία:Καρδιαγγειακές παθήσεις Κατηγορία:Δερματικές ασθένειες Κατηγορία:Αλλεργιολογία Κατηγορία:Επείγοντα ιατρικά περιστατικά
Λιαπουριά
Όνομα
Σύμφωνα με κάποιους ιστορικούς και ερευνητές, η ονομασία Λιάπηδες προέρχεται από την αλβανική έκφραση 'la besen' (από το λατινικό lapsus) που σημαίνει 'αποστασία', η οποία αναφέρεται στον εξισλαμισμό της κοινότητας αυτής κατά τον 16ο-17ο αιώνα. Οι Λιάπηδες διατήρησαν ορισμένα από τα παλαιότερα χριστιανικά τους έθιμα όπως, χαρακτηριστικά είχαν προστάτη άγιο τον Μπαμπά-Αλί, πιθανότατα αμάλγαμα του Προφήτη Ηλία.
Αντίθετα από τα παραπάνω, από την σχετική έρευνα και στοιχεία που είχε συλλέξει ο Φρανσουά Πουκεβίλ με τα οποία συμφωνούν οι περισσότεροι ιστορικοί ερευνητές είναι ότι το όνομα Λιαπουριά προέρχεται από ιταλική ενάρθρωση της αρχαίας ονομασίας Ιαπυγία ή Ιαπουρία που βρισκόταν κατά τα Ακροκεραύνεια όρη.
Ιστορία
Στην αρχαιότητα η Ιαπυγία, ή Ιαπουρία αποτελούσε ιδιαίτερη χώρα, μη περιλαμβανόμενη στην Ιλλυρία, τα όρια της οποίας ο Διονύσιος ο Περιηγητής (που άκμασε τον 2ο αιώνα π.Χ.) στο έργο του "Περιήγησις της Οικουμένης" έθετε ως όριο το παρά τον Ωρικόν ευρισκόμενο Πύξο. Εντός της χώρας αυτής βρίσκονταν οι αρχαίες πόλεις Ωρικός, Αμαντία και Βίλλυς, ίσως και η Φοινίκη ερείπια της οποίας σώζονται σήμερα στη περιοχή των Αγίων Σαράντα.
Παραπομπές
Κατηγορία:Ιστορικές περιοχές της Αλβανίας
Ντερβίς Έρογλου
Ο Δρ. Ντερβίς Έρογλου (Derviş Eroğlu, 7 Μαρτίου 1938) είναι Τουρκοκύπριος πολιτικός της de facto, μη αναγνωρισμένης διεθνώς ΤΔΒΚ. Αναδείχθηκε νικητής των «προεδρικών εκλογών» τον Απρίλιο 2010, ενώ νωρίτερα είχε διατελέσει «πρωθυπουργός».↵Είναι πρόεδρος του Κόμματος Εθνικής Ενότητας. Είναι παντρεμένος με 4 παιδιά και 3 εγγόνια.
Πολιτική καριέρα
Γεννήθηκε στην Αμμόχωστο της Κύπρου το 1938. Σπούδασε ιατρική στο πανεπιστήμιο της Κωνσταντινούπολης. Το 1976 έγινε βουλευτής και το 1976 μέλος της Τουρκικής Ομοσπονδίας της Βόρειας Κύπρου. Την περίοδο 1976-1977 υπηρέτησε ως Υπουργός Παιδείας, Πολιτισμού, Νεολαίας και Αθλητισμού. Το Νοέμβριο του 1983 έγινε μέλος της de facto Συντακτικής Συνέλευσης. Διορίστηκε στην πρωθυπουργία σε 4 κυβερνήσεις της ΤΔΒΚ, από το 1985 ως το 1994 και από το 1996 ως το 2004. Την περίοδο από το 1994 ως το 1996 ήταν αρχηγός της αντιπολίτευσης. Στις 21 Νοεμβρίου του 2005 ο Έρογλου παραιτήθηκε από την ηγεσία του κόμματός του, για να δώσει τόπο στο "νέο αίμα". Το Νοέμβριο του 2008 επανεξελέγη στην προεδρία του κόμματος.
Το κόμμα του ηττήθηκε από το Ρεπουμπλικανικό Τουρκικό Κόμμα στις αποκαλούμενες εκλογές του 2004. Το UBP κέρδισε ξανά την πλειοψηφία των εδρών στην Βουλή στις εκλογές που διεξήχθησαν στις 19 Απριλίου του 2009 με ποσοστό της τάξεως του 44% επί του συνόλου των ψήφων. Σε δηλώσεις του, ο Έρογλου τάχθηκε υπέρ της συνέχισης των συνομιλιών για το Κυπριακό. Την 1η Μαΐου του 2009 έλαβε εντολή σχηματισμού κυβέρνησης από τον πρόεδρο, Μεχμέτ Αλί Ταλάτ.
Εκλογή στην προεδρία 2010
Στις 18 Απριλίου 2010 κέρδισε τις αμφισβητούμενες προεδρικές εκλογές από τον πρώτο γύρο, με ποσοστό της τάξεως του 50,37% έναντι 42,84% για τον Μεχμέτ Αλί Ταλάτ. Ανέλαβε καθήκοντα στις 23 Απριλίου 2010.
Παραπομπές
Κατηγορία:Ηγέτες κρατών μη αναγνωρισμένων διεθνώς Κατηγορία:Τουρκοκύπριοι πολιτικοί
Αχτούμπινσκ
Το Αχτούμπινσκ (Ρωσικά: Ахту́бинск) είναι πόλη και το διοικητικό κέντρο της επαρχίας Αχτούμπινσκι στην Περιφέρεια Αστραχάν στη Ρωσία, που βρίσκεται στην αριστερή όχθη του ποταμού Άχτουμπα (παραπόταμος του Βόλγα), 292 χιλιόμετρα βόρεια του Αστραχάν, το διοικητικό κέντρο της περιφέρειας. Ο πληθυσμός ήταν 41.853 άτομα στην απογραφή του 2010. Το 2002 ο πληθυσμός ήταν 45.542 άτομα, μειωμένος σε σύγκριση με τους 50.261 κατοίκους στη απογραφή του 1989. Το 1968 ο πληθυσμός ήταν 30.000 κάτοικοι.
Ιστορία
Ιδρύθηκε το 1959 από τη συγχώνευση τριών οικισμών: Βλαντιμίροβκα, Πετροπαβλόφσκογιε και Άχτουμπα.
Διοικητική και δημοτική κατάσταση
Εντός του πλαισίου των διοικητικών διαιρέσεων, το Αχτούμπινσκ είναι το διοικητικό κέντρο της επαρχίας Αχτούμπινσκι. Ως διοικητική διαίρεση, μαζί με πέντε αγροτικές περιοχές, ενσωματώνεται στην επαρχία Αχτούμπινσκι ως πόλη επαρχιακής σημασίας του Αχτούμπινσκ. Ως δημοτική διαίρεση, η πόλη επαρχιακής σημασίας του Αχτούμπινσκ είναι ενσωματωμένη στο Δημοτικό Διαμέρισμα Αχτουμπίνσκι ως Αστικός Οικισμός Αχτουμπίνσκ.
Οικονομία
Οι μεγάλες επιχειρήσεις στην πόλη περιλαμβάνουν τη ναυπήγηση και μια μονάδα επισκευών, ένα εργοστάσιο γάλακτος, ένα εργοστάσιο κρέατος, ένα φούρνο, και ένα εργοστάσιο μεταλλικού νερού.
Το Αχτούμπινσκ είναι το σημείο μεταφοράς για το Μπασόλ, το βιομηχανικό συγκρότημα για την αφαλατώνει νερό από την λίμνη Μπασκουντσάκ.
Μεταφορές
Ο δρόμος Βόλγκογκραντ–Αστραχάν περνά από το Αχτούμπινσκ.
Στρατός
Ένα κρατικό κέντρο δοκιμών πτήσεων βρίσκεται στο Αχτούμπινσκ. Ο χώρος στρατιωτικός δοκιμών Γκρόσεβο (Βλαντιμίροφκα) βρίσκεται στα βόρεια του Αχτούμπινσκ.
Το 2012 ξεκίνησε η κατασκευή ενός χώρου για δοκιμές πτήσεων, συμπεριλαμβανομένου ενός νέου διαδρόμου που έχει σχεδιαστεί ειδικά για να φιλοξενήσει πτητικές δοκιμές του Sukhoi Su-57 που βρίσκεται σε ανάπτυξη.
Εξωτερικοί σύνδεσμοι
Κατηγορία:Πόλεις της Ρωσίας
Ραμόν ντε λα Σάγκρα
Ο Ραμόν ντε λα Σάγκρα (Ramón Dionisio José de la Sagra y Peris, 8 Απριλίου 1798 – 23 Μαϊου 1871) ήταν ισπανός αναρχικός, πολιτικός, συγγραφές και βοτανολόγος, ο οποίος ίδρυσε το πρώτο αναρχικό περιοδικό στον κόσμο, το El Porvenir (Το Μέλλον).
Βιογραφία
Ο Ραμόν ντε λα Σάγκρα σπούδασε φυσική στο ναυτικό σχολείο της Λα Κορουνια. Μετά παρακολούθησε το στρατιωτικό κολέγιο του Σαντιάγο ντε Κομποστέλα μέχρι να ενηλικιωθεί. Αργότερα σπούδασε ανατομία, ιατρική, φαρμακευτική και μαθηματικά στο πανεπιστήμιο. Από εκεί ξεκίνησε να εκφράζει φιλελεύθερες ιδέες. Για αυτό, η Ιερά Εξέταση ξεκίνησε να τον απειλεί, μέχρι που μεταφέρθηκε στο πανεπιστήμιο της Μαδρίτης. Το 1821 μετανάστευσε στην Κούβα και ένα χρόνο αργότερα έγινε καθηγητής φυσικής ιστορίας στην Κούβα. Το 1822 παντρεύτηκε τη Manuela Turnes del Rìo και για τα επόμενα 10 χρόνια ταξίδεψε αρκετά. Στο Παρίσι ενδιαφέρθηκε και τις ιδέες του ο Προυντόν, οι οποίες τον επηρέασαν αρκετά. Γύρισε στην Ισπανία το 1837 και εκλέχθηκε 4 φορές μέλος του κοινοβουλίου με το φιλελεύθερο κόμμα. Τότε ξεκίνησε να εκδίδει το 13τομο έργο του για την ιστορία της Κούβας. Το 1845 ξεκίνησε να εκδίδει το πρώτο αναρχικό περιοδικό El Porvenir,το οποίο έκλεισε ο Ramón María Narváez,ο Δούκας της Γαλικίας. Μετά τη Γαλλική Επανάσταση του 1848, ίδρυσε μαζί με τον Προυντόν τη Λαϊκή Τράπεζα της Γαλλίας. Το 1849 εκδιώχθηκε άπω τη Γαλλία για τις σοσιαλιστικές του Ιδέες. Το 1856 εκδιώχθηκε από την Ισπανία για τον ίδιο λόγο. Επέστρεψε στον Παρίσι όπου γνώρισε τον Καρλ Μαρξ και μετά επέστρεψε στην Κούβα. Πέθανε στην Ελβετία σε ηλικία 73 χρονών.
Ο Ραμόν ντε λα Σάγκρα έδωσε το όνομά του στην επιστημονική ονομασία ενός είδους σαύρας στην Κούβα.
Παραπομπές
Κατηγορία:Ισπανοί συγγραφείς Κατηγορία:Αναρχικοί Κατηγορία:Ισπανοί βοτανολόγοι
Φρανσίσκο Πι υ Μαργκάλ
Ο Φρανσίσκο Πι υ Μαργκάλ (Francisco Pi y Margall, 29 Απριλίου 1824 - 29 Νοεμβρίου 1901) ήταν ισπανός πολιτικός και ελευθεριακός σοσιαλιστής, ιστορικός, πολιτικός φιλόσοφος και ρομαντικός συγγραφέας. Υπήρξε πρόεδρος της σύντομης πρώτης Ισπανικής Δημοκρατίας το 1873.
Επαρχία Τομπουκτού
Η Επαρχία Τομπουκτού είναι μια επαρχία της Περιφέρειας Τομπουκτού, Μαλί. Έχει έκταση 347.488 τ.χλμ. και πληθυσμό 124.546 κατοίκων (2009). Πρωτεύουσα είναι η Τομπουκτού.
Διαμερίσματα
Η Επαρχία Τομπουκτού διαιρείται σε 6 διαμερίσματα:
Δείτε επίσης
ε τ
Αχμέντ Αρίφ
Ο Αχμέντ Αρίφ (Ahmed Arif, Ντιγιαρμπακίρ, 21 Απριλίου 1927 - Άγκυρα, 2 Ιουνίου 1991) ήταν Τούρκος ποιητής Κουρδικής καταγωγής.
Ο Αρίφ σπούδασε φιλοσοφία στο Πανεπιστήμιο της Άγκυρας. Συνελήφθη το 1950 για πολιτικούς λόγους και παρέμεινε στη φυλακή μέχρι το 1952. Τα ποιηματά του, που έχουν δημοσιευτεί σε διάφορα λογοτεχνικά περιοδικά, διαβάζονταν ευρέως εξαιτίας του πρωτότυπου λυρισμού και εικονοποιίας του επηρεασμένα από τους παραδοσιακούς πολιτισμούς της Ανατολίας. Έχει δημοσιεύσει μόνο μία ποιητική συλλογή: την Hasretinden Prangalar Eskittim (Δεσμά Ξεθωριασμένα από την Αναμονή, 1968) - τόμος ο οποίος έχει εμφανιστεί σε αριθμό ρεκόρ εκδόσεων.
Μουλούντ Χαμρούς
Βιογραφία
Γεννήθηκε στην Κωνσταντίνη της Αλγερίας. Ήταν ηγετικό μέλος του Εθνικού Απελευθερωτικού Μετώπου. Ωστόσο, αφού υπηρέτησε ως αρχηγός της κυβέρνησης της Αλγερίας, συμμετείχε σε σοβαρές διαμάχες με άλλους ηγέτες του κόμματος, οι οποίοι ανέφερε ότι βρισκόταν πολύ κοντά στον στρατό. Υπήρξε ανεπιτυχώς ανεξάρτητος υποψήφιος στις προεδρικές εκλογές του 1999.
Αχμέντ Αρίφ
Εξωτερικοί σύνδεσμοι
Κατηγορία:Τούρκοι ποιητές Κατηγορία:Κούρδοι ποιητές
Μουλούντ Χαμρούς
Βιογραφία
Ως πρωθυπουργός στις αρχές του 1991, προσπάθησε να περιορίσει την εξουσία των στρατιωτικών δυνάμεων και των δυνάμεων ασφαλείας και για αυτόν τον λόγο αναγκάστηκε να αποχωρήσει τον Ιούνιο του ιδίου έτους.
Μια δεκαετία αφότου η στρατιωτική δικτατορία αρνήθηκε την εκλογική νίκη στο Ισλαμικό Μέτωπο Σωτηρίας, ο Χαμρούς περιέγραψε θετικά τα γεγονότα του 1991 ως μια περίοδο με τις υπερβολές που απαιτούνται για έναν λαό που μόλις «απελευθερώθηκε» αφού «παρεμποδίστηκε να μιλήσει για 30 χρόνια».
Παραπομπές
Κατηγορία:Πρωθυπουργοί της Αλγερίας
Κινητική θεωρία
Η κινητική θεωρία είναι η θεωρία εκείνη που εξηγεί τη θερμοδυναμική συμπεριφορά των ατόμων της ύλης και ειδικότερα εκείνης των αερίων, αντιμετωπίζοντάς τα ως σύνολα μεγάλου πλήθους σωματιδίων, τα οποία υπακούν στους νόμους της κλασικής μηχανικής του Νεύτωνα.
Γενικά
Σύμφωνα με την κινητική θεωρία, η θερμική ενέργεια ενός συστήματος είναι το άθροισμα της κινητικής ενέργειας των σωματιδίων που το αποτελούν. Συνεπώς η θερμοκρασία ενός σώματος εκφράζει το μέτρο της μέσης κινητικής ενέργειας των σωματιδίων που το απαρτίζουν. Όταν ένα σύστημα προσλαμβάνει θερμότητα, ουσιαστικά προσλαμβάνει ενέργεια και τα σωματίδιά του κινούνται ταχύτερα, οπότε η θερμοκρασία του ανεβαίνει.
Η μεγάλη αξία της κινητικής θεωρίας έγκειται στο γεγονός πως κατάφερε να ερμηνεύσεις τους Νόμους των αερίων, οι οποίοι είχαν διατυπωθεί από πειραματικά δεδομένα έναν και πλέον αιώνα νωρίτερα. Αρχικά έδωσε απαντήσεις για το μοντέλο που αποκαλούμε "ιδανικό αέριο" και συνεχίζει με πιο περίπλοκα μοντέλα της ύλης, εκμεταλλευόμενη την ισχύ που διαθέτουμε με τα σημερινά υπολογιστικά συστήματα.
Η Συνάρτηση Πυκνότητας Πιθανότητας
Ο σημερινός της ορισμός προϋποθέτει ικανό στατιστικό υπόβαθρο αλλά μια απλούστερη και πιο κατανοητή παρουσίαση μπορεί να βρει κανείς σε πρωτότυπες εργασίες του Maxwell, οι οποίες διατυπώθηκαν για πρώτη φορά το 1859, χρησιμοποιώντας απλή άλγεβρα και στοιχειώδη γεωμετρικά επιχειρήματα.
Παραπομπές
Κατηγορία:Αέρια Κατηγορία:Θεμελιώδεις έννοιες της φυσικής Κατηγορία:Θερμοδυναμική
Εύμαιος
Ο ρόλος του Ευμαίου
Ο Εύμαιος ήταν ο πιστός χοιροβοσκός του Οδυσσέα, που έκανε κάθε προσπάθεια για να διατηρηθεί η περιουσία του κυρίου του κατά τη διάρκεια της εικοσάχρονης απουσίας του. Είναι το μοναδικό πρόσωπο στην Οδύσσεια στο οποίο ο ποιητής της απευθύνεται στο δέυτερο πρόσωπο: «δι Ευμαίη» = «εσύ, Εύμαιε».
Η επέμβαση της Αθηνάς
Στην καλύβα του Ευμαίου, με τη θεϊκή επέμβαση της Αθηνάς έγινε η αναγνώριση Τηλεμάχου και Οδυσσέα. Μετά από αυτά, ο Εύμαιος οδήγησε τον Οδυσσέα μεταμφιεσμένο σε φτωχό ζητιάνο στο παλάτι, για να ξεγελάσει τους μνηστήρες, και τον παρουσίασε στην Πηνελόπη.
Στο τέλος ο Εύμαιος απέκτησε την ελευθερία του από τον Τηλέμαχο και έγινε ο γενάρχης του γένους των Κολιαδών στην Ιθάκη.
Νεότερη αναφορά
Στο κλασικό μυθιστόρημα του Γουόλτερ Σκοτ Ιβανόης (1819), ο χοιροβοσκός Gurth αναφέρεται ως «αυτός ο δεύτερος Εύμαιος» μετά τη συζήτηση για την άδικη κατάσχεση του κρέατος των κοπαδιών από τους Νορμανδούς βαρόνους.
Πηγές
Κατηγορία:Οδύσσεια Κατηγορία:Πρόσωπα της ελληνικής μυθολογίας
Χειμερινοί Ολυμπιακοί Αγώνες 1964
Οι Χειμερινοί Ολυμπιακοί Αγώνες του 1964 διοργανώθηκαν στο Ίνσμπρουκ της Αυστρίας από τις 29 Ιανουαρίου μέχρι και τις 9 Φεβρουαρίου.
18 Ιανουαρίου
17 Ιανουαρίου | 18 Ιανουαρίου | 19 Ιανουαρίου
Ορθόδοξη Εκκλησία
Κατηγορία:Ημέρες του έτους
Πλατύρρινοι
Πλατύρρινοι ή μαϊμούδες Νέου Κόσμου ονομάζονται οι πέντε οικογένειες των πρωτευόντων που συναντώνται στην Κεντρική και Νότια Αμερική: οι Καλλιτριχίδες, οι Κηβίδες, οι Αοτίδες, οι Πιθηκιίδες, και οι Ατελίδες. Αυτές οι οικογένειες σχηματίζουν την ανθυποτάξη Πλατύρρινοι (Platyrrhini) και την υπεροικογένεια Κηβοειδή (Ceboidea), που ουσιαστικά πρόκειται για ταύτιση καθώς τα Κηβοειδή είναι η μόνη σωζόμενη υπεροικογένεια των Πλατύρρινων. Διαφέρουν από τις άλλες ομάδες των πιθήκων και των μαϊμούδων, όπως είναι οι Κερκοπιθηκίδες (μαϊμούδες Παλαιού Κόσμου).
Χαρακτηριστικά
Οι μαϊμούδες της ομάδας των Πλατύρρινων είναι πρωτεύοντα μικρού ή μεσαίου μεγέθους, από την Πυγμαία Μαρμοζέτα των 14 με 16 εκατοστών και 120 με 190 γραμμαριών, στην Νότια Τριχωτή Αράχνη Μαϊμού (Brachyteles arachnoides) των 55 με 70 εκατοστών και 12 με 15 κιλών. Οι μαϊμούδες του Νέου Κόσμου (Πλατύρρινοι) διαφέρουν ελαφρά από τις μαϊμούδες Παλαιού Κόσμου (Κερκοπιθηκίδες) σε αρκετά σημεία. Η εμφανέστερη φαινοτυπική διαφορά παρατηρείται στη μύτη των μαϊμούδων, η οποία ξεχωρίζει σημαντικά στις δύο ομάδες. Όπως προκύπτει και από την ονομασία των ομάδων, οι Πλατύρρινοι έχουν πλατιές, σχεδόν επίπεδες μύτες, ενώ οι Κερκοπιθηκίδες (που ανήκουν στην ανθυποτάξη Κατάρρινοι) έχουν πιο λεπτές μύτες και, σε αντίθεση με τους Πλατύρρινους, τα ρουθούνια τους είναι στραμμένα προς το πρόσωπο. Οι Πλατύρρινοι είναι οι μόνες μαϊμούδες με συλληπτήριες ουρές σε αντίθεση με τις κοντύτερες, μη συλληπτήριες ουρές των πρωτευόντων του Παλαιού Κόσμου.
Οι Πλατύρρινοι (με εξαίρεση τις μαϊμούδες του γένους Alouatta) στερούνται την τριχρωματική όραση που είναι υπαρκτή στις περισσότερες μαϊμούδες του Παλαιού Κόσμου. Παρόλα αυτά, η όραση των περισσότερων Πλατύρρινων είναι διχρωματική.
Άλλη διαφορά μεταξύ μαϊμούδων Παλαιού Κόσμου και αυτών του Νέου Κόσμου, αποτελεί το γεγονός πως οι πρώτες έχουν δώδεκα προγόμφιους αντί για οχτώ, έχοντας έτσι έναν οδοντικό τύπο 2:1:3:3 (δηλαδή 2 κοπτήρες, 1 κυνόδοντας, 3 προγόμφιοι, και 3 γομφίοι. Αυτό έρχεται σε αντίθεση με τα πρωτεύοντα του Νέου Κόσμου, συμπεριλαμβανομένων των ανθρώπων, των γορίλων, των χιμπαντζήδων, των μπονόμπο, των γιββώνων και των ουρακοτάγκων που έχουν οδοντικό τύπο 2:1:2:3). Η μόνη οικογένεια των πλατύρρινων που έχει μαϊμούδες με συλληπτήριες ουρές είναι αυτή των Ατελίδων. Επίσης οι περισσότεροι πλατύρρινοι είναι μικροί σε μέγεθος και δενδρόβιοι, συνεπώς είναι δυσκολότερο να παρατηρηθούν και να μελετηθούν σε σχέση με τους Κατάρρινους.
Τρέφονται με φρούτα, ξηρούς καρπούς, έντομα, λουλούδια, αυγά πτηνών και μικρά θηλαστικά. Σε αντίθεση με τους ανθρώπους οι περισσότεροι Πλατύρρινοι δεν έχουν αντιτάξιμους αντίχειρες (εκτός από μερικές Κηβίδες).
Καταγωγή
Εκείνη την εποχή, η Διώρυγα του Παναμά δεν είχε ακόμα σχηματιστεί, τα θαλάσσια ρεύματα και το κλίμα ήταν αρκετά διαφορετικά, και ο Ατλαντικός ωκεανός είχε περίπου το ένα τρίτο του σημερινού του πλάτους των 2.800 χιλιόμετρων - πιθανών γύρω στα 1.000 χιλιόμετρα ή λιγότερο σύμφωνα με εκτιμήσεις πάνω στην κίνηση της Μέσο-Ατλαντικής Ράχης, που είχε συχνότητα 25 χιλιοστά/χρόνο.
Ταξινόμηση
Οι διάφορες οικογένειες των πλατύρρινων στη τάξη των Πρωτευόντων ταξινομούνται ως εξής:
Εξωτερικοί σύνδεσμοι
Κατηγορία:Απλόρρινοι
Συμφωνία ζωνών δράσης (1918)
Η Συμφωνία ζωνών δράσης του 1918 ήταν μια μυστική αγγλογαλλική συμφωνία, συνέχεια της ομώνυμης του 1917, που συνομολογήθηκε και αυτή στο Παρίσι τον Νοέμβριο του (1918) κατά την οποία λαμβάνοντας υπόψη το άνοιγμα των Δαρδανελίων μετά τη συνθήκη του Μούδρου, (31 Οκτωβρίου του 1918), ουσιαστικά αποφασίστηκε η Εκστρατεία της Κριμαίας. Στην εκστρατεία αυτή προσχώρησε και η Ελλάδα με δύο μεραρχίες (αντί τριών αρχικά), που διατέθηκαν εθελοντικά από τον τότε πρωθυπουργό της Ελλάδας Ε. Βενιζέλο αποκομίζοντας εξ αυτού προφορικές μόνο διαβεβαιώσεις περί μελλοντικής εδαφικής επέκτασης και υποστήριξης των ελληνικών θέσεων στην Ιωνία, χωρίς όμως να γίνει επ' αυτών καμία δεσμευτική πράξη. .
Υφιστάμενη κατάσταση
Μετά την Οκτωβριανή επανάσταση όπου και ανατράπηκαν οι υφιστάμενες μέχρι τότε ρωσικές κοινωνικές δομές, το νέο καθεστώς αρνήθηκε ν' αναγνωρίσει τα μέχρι τότε χρέη της τσαρικής Ρωσίας προς άλλα κράτη και κυρίως προς τη Γαλλία, καθώς και οποιεσδήποτε άλλες συμφωνίες. Παράλληλα παρέμεναν εγκλωβισμένοι στα ρωσικά λιμάνια Μουρμάνσκ, Βλαδιβοστόκ και Αρχάγγελο περίπου 23.000 άνδρες του συμμαχικού στρατού με περίπου 830.000 τόνους συμμαχικού υλικού, που μετά τη Συνθήκη του Μπρεστ - Λιτόφσκ μεταξύ Γερμανίας και Σοβιετικής Ρωσίας κινδύνευαν να περιέλθουν στους Γερμανούς. Τρεις όμως Ρώσοι στρατηγοί, οι Κορνίλωφ, Αλεξέιεφ και Ντενίκιν επιδιώκοντας τη συνέχιση του πολέμου κατά των Γερμανών στο πλευρό της Αντάντ κήρυξαν αντεπανάσταση στην περιοχή του Ντον. Έτσι με την Συμφωνία ζωνών δράσης (1917) αποφασίστηκε η επέμβαση των συμμάχων στον ρωσικό εμφύλιο πόλεμο, με τη συμμετοχή και των ΗΠΑ.
Μέτωπο Βεσσαραβίας - Κριμαίας
Μετά το άνοιγμα των Δαρδανελίων αποφασίστηκε η εφαρμογή του γαλλικού σχεδίου δημιουργίας νέου μετώπου με τη Ρωσία στις περιοχές Βεσσαραβίας και Κριμαίας, με αποστολή γαλλικού και ελληνικού στρατού συνεπικουρούμενοι από γαλλικά και ελληνικά πολεμικά πλοία. Κατόπιν αυτού ξεκίνησε ένα μήνα μετά η εκστρατεία της Κριμαίας
Πηγές
Ζώνες Ζώνες Κατηγορία:Ιστορία της Κριμαίας
Καραμανζαντέ (συνοικία Λευκωσίας)
To Καραμανζαντέ είναι συνοικία του Δήμου Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης της συνοικίας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα δυτικά και βόρεια συνορεύει με τη συνοικία Αράπ Αχμέτ, στα ανατολικά με τη συνοικία Ιπλίκ-Παζάρ-Κορκούτ Εφέντι, στα νοτιανατολικά με τη συνοικία Νεμπετχανέ και στα νότια με τον Άγιο Ανδρέα.
Πληθυσμός
Το Καραμανζαντέ απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. Ο πίνακας που ακολουθεί παρουσιάζει τον πληθυσμό του Καραμανζαντέ όπως καταγράφηκε στις απογραφές πληθυσμού στις οποίες εμφανίζεται.
Παραπομπές
Κατηγορία:Συνοικίες Δήμου Λευκωσίας
Α.Ε. Ελευθερούπολης
|right|180px
Η '''Α.Ε. Ελευθερούπολης''' ιδρύθηκε το 1929 στην ομώνυμη συνοικία της Νέας Ιωνίας της Αθήνας και έχει χρώματα το κίτρινο και το μαύρο. Το αρχικό της όνομα ήταν Ένωσις Ελευθερουπόλεως
γήπεδο: Ίκαρος νέα Ιωνία.
Ποδοσφαιριστές
Στην 80χρονη διαδρομή της η Α.Ε. Ελευθερούπολης ανέδειξε πολλούς ποδοσφαιριστές που συνέχισαν σε ομάδες μεγαλύτερων κατηγοριών, κυρίως στη γειτονική ΑΕΚ καθώς και διεθνείς με την Εθνική ομάδα, όπως τους Στέλιο Σκευοφύλακα, Γ. Μάγειρα και Τρύφωνα Τζανετή ή την Εθνική Νέων. Τέτοιοι ήταν οι:
Δείτε επίσης
Κατηγορία:Αθλητικοί σύλλογοι Αθήνας Κατηγορία:Ελληνικοί προσφυγικοί αθλητικοί σύλλογοι Κατηγορία:Ιδρύσεις αθλητικών συλλόγων το 1929 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1929
Α΄ κατηγορία πετοσφαίρισης ανδρών Κύπρου 1990-91
Η Α΄ κατηγορία πετοσφαίρισης ανδρών Κύπρου 1990-91 ήταν η 14η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 2η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1990-91 συμμετείχαν 10 ομάδες. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Ακολούθως, οι ομάδες έδωσαν αγώνες play-offs για την ανάδειξη της πρωταθλήτριας ομάδας.
Οι τελευταίες δύο ομάδες υποβιβάστηκαν στη Β΄ κατηγορία.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Τελική κατάταξη
Η τελική κατάταξη του πρωταθλήματος ήταν:
Βιβλιογραφία
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 1990 Κατηγορία:Πετοσφαίριση το 1991
Υπερκαλιαιμία
Η υπερκαλιαιμία αναφέρεται στη κατάσταση κατά την οποία η συγκέντρωση του ηλεκτρολύτη Κάλιο στον οργανισμό είναι αυξημένη.Η αυξημένη υπερκαλιαιμία είναι μία επείγουσα ιατρική κατάσταση που συνδέεται με δυνητικά θανατηφόρους μη φυσιολογικούς καρδιακούς ρυθμούς(αρρυθμία). Τα φυσιολογικά επίπεδα Καλίου στον ορό είναι μεταξύ 3.5 και 5.0 mEq/L.Τουλάχιστον το 95% του Καλίου του οργανισμού βρίσκεται μέσα στα κύτταρα με το υπόλοιπο στο αίμα.Αυτή η κλίση συγκέντρωσης διατηρείται κυρίως με την αντλία Νατρίου-Καλίου(Na+/K+).
Συμπτώματα
Τα συμπτώματα είναι αρκετά μη ειδικά και γενικά περιλαμβάνουν κακουχία,αίσθημα παλμών και μυϊκή αδυναμία.Ο ήπιος υπεραερισμός αποτελεί απάντηση στην μεταβολική οξέωση,η οποία είναι μια από τις πιθανές αιτίες υπερκαλιαιμίας.Συχνά το πρόβλημα εντοπίζεται κατά τη διάρκεια αιματολογικών εξετάσεων για μια ιατρική διαταραχή ή γίνεται αντιληπτό από τον γιατρό μετά από επιπλοκές που έχουν αναπτυχθεί όπως η καρδιακή αρρυθμία και ο αιφνίδιος θάνατος. Κατά τη διάρκεια της λήψης του ιατρικού ιστορικού,ένας γιατρός θα επικεντρωθεί στη νεφρική νόσο και στη χρήση φαρμακευτικής αγωγής δεδομένου ότι αυτές είναι οι κύριες αιτίες.Ο συνδυασμός του κοιλιακού πόνου,υπογλυκαιμίας και υπέρχρωσης,συχνά στο πλαίσιο μιας ιστορίας από άλλες αυτοάνοσες διαταραχές,μπορεί να είναι συμπτώματα της νόσου του Addison.
Υπερβολική πρόσληψη
Η υπερβολική πρόσληψη με υποκατάστατα αλατιού,συμπληρώματα διατροφής που περιέχουν κάλιο,ή με έγχυση χλωριούχου καλίου(KCl).Σημειώστε ότι για ένα άτομο με φυσιολογική νεφρική λειτουργία και τίποτα να παρεμβαίνει στην κανονική αποβολή (βλ. παραπάνω),υπερκαλιαιμία με πρόσληψη καλίου θα ήταν ορατή μόνο με μεγάλες εγχύσεις KCl ή με αρκετές από του στόματος δόσεις εκατοντάδων χιλιοστοϊσοδύναμων KCl.
Θανατηφόρος ένεση
Στις Ηνωμένες Πολιτείες της Αμερικής,σε μια εκτέλεση σκόπιμα προκλήθηκε υπερκαλιαιμία με ένεση.Μια θανατηφόρα δόση χλωριούχου καλίου είναι η τρίτη και τελευταία της χορηγηθείσας τριών φαρμάκων,και αυτό που προκαλεί πραγματικά τον θάνατο.
Ψευδοϋπερκαλιαιμία
Ψευδοϋπερκαλιαιμία είναι μια αύξηση στην ποσότητα καλίου που προκύπτει λόγω της υπερβολικής διαρροής του καλίου από τα κύτταρα,κατά τη διάρκεια ή μετά τη λήψη αίματος.Πρόκειται για ένα εργαστηρικό τεχνούργημα και όχι μια βιολογική ανωμαλία και μπορεί να είναι παραπλανητική στον γιατρό.Η ψευδοϋπερκαλιαιμία συνήθως προκαλείται από αιμόλυση κατά τη φλεβοκέντηση ή σφίξιμο γροθιάς κατά τη διάρκεια της φλεβοπαρακέντησης (η οποία πιθανώς οδηγεί σε εκροή καλίου από τα μυικά κύτταρα στην κυκλοφορία του αίματος).Μπορεί επίσης να εμφανιστεί σε δείγματα από ασθενείς με αφύσικα υψηλό αριθμό αιμοπεταλίων (> 500.000 / mm ³), λευκοκυττάρων (> 70 ³ 000/mm), ή ερυθροκυττάρων (αιματοκρίτης> 55%).
Παθοφυσιολογία
Το κάλιο είναι το αφθονότερο ενδοκυτταρικό κατιόν. Είναι πολύ σημαντικό για πολλές φυσιολογικές διαδικασίες, συμπεριλαμβανομένης της συντήρησης του δυναμικού της κυτταρικής μεμβράνης, ομοιόστασης του όγκου των κυττάρων και της μετάδοσης των δυναμικών ενέργειας στα νευρικά κύτταρα. Κύριες διατροφικές πηγές του είναι τα λαχανικά (ντομάτα και πατάτες), φρούτα (πορτοκάλι και μπανάνα) και το κρέας. Η αποβολή είναι από το γαστρεντερικό σωλήνα και στους νεφρούς. Η νεφρική αποβολή του καλίου είναι παθητική (μέσω των σπειραμάτων) και η επαναρρόφηση του πραγματοποιείται στο εγγύς σωληνάριο και στο ανιόν σκέλος της αγκύλης του Henle. Ενεργός απέκκριση του καλίου πραγματοποιείται στο άπω σωληνάριο και το αθροιστικό σωληνάριο, και οι δύο ελέγχονται από την αλδοστερόνη.
Υπερκαλιαιμία αναπτύσσεται όταν υπάρχει υπερβολική παραγωγή (από του στόματος λήψη, ανάλυση ιστού) ή αναποτελεσματική αποβολή του καλίου. Αναποτελεσματική αποβολή μπορεί να οφείλεται σε ορμονικές αιτίες (σε έλλειψη αλδοστερόνης) ή σε αίτια του νεφρικού παρεγχύματος που δεν ευνοούν την αποβολή. Τα αυξημένα εξωκυττάρια επίπεδα καλίου συντελλούν στην εκπόλωση του δυναμικού μεμβράνης των κυττάρων. Αυτή η εκπόλωση αυξάνει την τάση διαύλων νατρίου, αλλά δεν αρκεί για να δημιουργήσει ένα δυναμικό ενέργειας. Μετά από λίγο, τα ανοιχτά κανάλια νατρίου αδρανοποιούνται και γίνονται ανθεκτικά, αυξάνοντας το όριο που απαιτείται για την παραγωγή ενός δυναμικού ενέργειας. Αυτό οδηγεί στη νευρομυϊκή, καρδιακή και γαστρεντερική ανεπάρκεια οργανικών συστημάτων. Η μεγαλύτερη ανησυχία είναι η διαταραχή της καρδιακής αγωγιμότητας που μπορεί να οδηγήσει σε κοιλιακή μαρμαρυγή ή ασυστολία.
Κατά τη διάρκεια πολύ έντονης άσκησης, κάλιο απελευθερώνεται από τους ενεργούς μύες και το κάλιο του ορού αυξάνεται σε ένα σημείο που θα ήταν επικίνδυνο σε κατάσταση ηρεμίας. Για άγνωστους λόγους, φαίνεται οτι τα υψηλά επίπεδα αδρεναλίνης και νοραδρεναλίνης έχουν μια προστατευτική επίδραση στην καρδιακή ηλεκτροφυσιολογία. Οι ασθενείς με τη σπάνια κληρονομική πάθηση της υπερκαλιαιμικής περιοδικής παράλυσης φαίνεται να έχουν αυξημένη ευαισθησία στα μυϊκά συμπτώματα που σχετίζονται με την παροδική αύξηση των επιπέδων του καλίου. Επεισόδια μυϊκής αδυναμίας και σπασμών μπορεί να προκληθούν από την άσκηση ή από τη νηστεία σε αυτές τις περιπτώσεις.
Η διάγνωση
Για να συγκεντρωθούν αρκετές πληροφορίες για τη διάγνωση,η μέτρηση του καλίου είναι αναγκαίο να επαναληφθεί καθώς η αύξηση μπορεί να οφείλεται σε αιμόλυση στο πρώτο δείγμα.Στον ορό το φυσιολογικό επίπεδο του καλίου είναι 3,5 - 5 mEq / L.Γενικά,θα πρέπει να πραγματοποιηθούν εξετάσεις αίματος για τη νεφρική λειτουργία (κρεατινίνη, άζωτο ουρίας αίματος), τη γλυκόζη και περιστασιακά την κινάση της κρεατίνης και της κορτιζόλης. Υπολογισμός της σωληνοειδούς κλίσης του καλίου μπορεί μερικές φορές να βοηθήσει στη διάκριση της αιτίας της υπερκαλιαιμίας.Σε πολλές περιπτώσεις νεφρικό υπερηχογράφημα θα πραγματοποιηθεί,αφού η υπερκαλιαιμία είναι άκρως ενδεικτική της νεφρικής ανεπάρκειας.Επίσης, ηλεκτροκαρδιογράφημα μπορεί να γίνει για να διαπιστωθεί εάν υπάρχει σημαντικός κίνδυνος καρδιακών αρρυθμιών.
Θεραπεία
Όταν συμβαίνουν αρρυθμίες, ή όταν τα επίπεδα του καλίου υπερβαίνουν τα 6.5 mmol / l,δίνεται εντολή για απεγκλωβισμό των επιπέδων του καλίου. Πολλές ουσίες που χρησιμοποιούνται για να μειώσουν παροδικά τα επίπεδα Κ +. Η επιλογή εξαρτάται από τον βαθμό και την αιτία της υπερκαλιαιμίας, και άλλες πτυχές της κατάστασης του ασθενούς. Το ασβέστιο (χλωριούχο ασβέστιο ή γλυκονικό ασβέστιο) έχει σαν αποτέλεσμα να αποκατασταθεί η κανονική κλίση και ηρεμήσει το δυναμικό της μεμβράνης, το οποίο είναι ασυνήθιστα υψηλό σε υπερκαλιαιμία. Μία φύσιγγα χλωριούχου ασβεστίου έχει περίπου 3 φορές περισσότερο ασβέστιο από το γλυκονικό ασβέστιο. Η έναρξη της δράσης είναι <5 λεπτά και διαρκεί περίπου 30-60 λεπτά. Οι δόσεις θα πρέπει να προσδιορίζονται με συνεχή παρακολούθηση των αλλαγών του ΗΚΓ κατά τη διάρκεια της χορήγησης. Η πρόληψη της υποτροπής υπερκαλιαιμίας κατά κανόνα συνεπάγεται με τη μείωση του διατροφικού καλίου. Σουλφονική πολυστερίνη χρησιμοποιείται σε συνεχή βάση για να διατηρηθούν χαμηλότερα τα επίπεδα του καλίου στον ορό.
Βιβλιογραφία
Κατηγορία:Επείγοντα ιατρικά περιστατικά Κατηγορία:Νεφρολογία Κατηγορία:Κάλιο
Καραμανζαντέ (ΤΔΒΚ)
Το Καραμανζαντέ είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία (Καραμανζαντέ (συνοικία Λευκωσίας)). Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κατηγορία:Οικισμοί στην Επαρχία Λεφκόσα
DA
Η συντομογραφία λατινικών χαρακτήρων DA ή Da ή da μπορεί να αναφέρεται:
29 Σεπτεμβρίου
28 Σεπτεμβρίου | 29 Σεπτεμβρίου | 30 Σεπτεμβρίου
Η 29η Σεπτεμβρίου είναι η 272η ημέρα του έτους κατά το Γρηγοριανό ημερολόγιο (273η σε δίσεκτα έτη). Υπολείπονται 93 ημέρες.
Ορθόδοξη Εκκλησία
Κατηγορία:Ημέρες του έτους
Μπαρτολομέο Βένετο
μικρογραφία|318x318εσ| Μπαρτολομέο Βένετο, Πορτρέτο ενός γενειοφόρου κυρίου (περ. 1510; Ιδιωτική συλλογή) Ο Μπαρτολομέο Βένετο (Bartolomeo Veneto, ενεργός 1502 – 31) ήταν Ιταλός ζωγράφος που εργάστηκε στη Βενετία, το Βένετο (ηπειρωτική χώρα) και τη Λομβαρδία. Κατά τη διάρκεια της παραμονής του στη Βενετία, σπούδασε με τον Τζεντίλε Μπελλίνι. Οι λίγες διαθέσιμες πληροφορίες για τη ζωή του Μπαρτολομέο προήλθαν από τις υπογραφές, τις ημερομηνίες και τις επιγραφές του. Τα πιο γνωστά έργα του είναι πορτρέτα ή εικόνες με χαρακτήρα που μοιάζει με πορτρέτο. Τα μετέπειτα έργα του Μπαρτολομέο, και ειδικά εκείνα που έγιναν κατόπιν παραγγελίας στο Μιλάνο, δείχνουν επιρροή από τον Λεονάρντο ντα Βίντσι.
Έργο και ύφος
Τα πρώτα έργα του Μπαρτολομέο Βένετο είναι μικρές λατρευτικές εικόνες. Ο Μπαρτολομέο άλλαξε το θέμα του για να ταιριάζει στους πάτρονές του καθώς το ενδιαφέρον για πορτρέτα αυξήθηκε στη Βενετία και το Βένετο. Τα πορτρέτα του έγιναν αρκετά δημοφιλή και στη μετέπειτα ζωή του ο Μπαρτολομέο έλαβε πολλές παραγγελίες στη Βόρεια Ιταλία.
Επιγραφές
Το παλαιότερο έργο του Μπαρτολομέο, Παναγία Βρεφοκρατούσα του 1502, φέρει μια ενδιαφέρουσα υπογραφή, σημαντική για την κατανόησή μας για το αναπτυσσόμενο ύφος του ζωγράφου, "Bartolamio mezo venizian e mezo cremonexe" ("Ο Μπαρτολομέο, μισός Ενετός και μισός από την Κρεμόνα"). ) Η επιγραφή ρίχνει φως στην ιθαγένεια του ζωγράφου, καθώς και μια αναφορά στη διαφορετική στιλιστική του επιρροή. Το βενετσιάνικο μισό αντανακλά τις γνώσεις του για το Μπελίνι. Το Cremonese προτείνει κάποια γνώση της Σχολής της Κρεμόνα που ιδρύθηκε από τον Τζούλιο Κάμπι (Giulio Campi).
Μια άλλη επιγραφή βρίσκεται σε παρόμοια Παναγία Βρεφοκρατούσα. Η επιγραφή είναι δύσκολο να διαβαστεί και η ημερομηνία είναι άγνωστη. Αυτό που μπορεί να διαβαστεί είναι "7 Απριλίου 15 ... bartolamio s ... o de z ... . " Υποτίθεται ότι ο Μπαρτολομέο έγραψε τον πίνακα για να δείξει ότι ήταν μαθητής του Τζεντίλε Μπελλίνι.
Στην Αυλή
Το Bartolomeo είναι πολύ πιθανό να ήταν ο "Bartolomeo da Venetia" που η Αυλή των Έστε κατέγραψε ως τεχνίτη στην υπηρεσία της από το 1505 έως το 1507. Εκεί, ο Μπαρτολομέο επιχρύσωσε κορνίζες και έκανε καρναβαλικές διακοσμήσεις μαζί με τη ζωγραφική της Παναγίας με τους αγίους.
Πορτρέτα
Η Flora από περ. το 1515 αποδίδεται επί του παρόντος στον Μπαρτολομέο. Η άγνωστη μορφή είναι ζωγραφισμένη με σκληρά άκρα και περιγραφική ποιότητα. Αν και το μοντέλο είναι άγνωστο, θεωρείται (και ίσως λανθασμένα) ότι είναι η Λουκρητία Βοργία. Κοντά σε ρωπογραφία, ο πίνακας θα μπορούσε να είναι μια απάντηση σε παρόμοιους πίνακες του Τζορτζόνε, συμπεριλαμβανομένης της Laura. Ο Μπαρτολομέο έβαλε τη μορφή μπροστά σε μαύρο φόντο, ένα θέμα που θα ακολουθούσε στους μεταγενέστερους πίνακές του, όπως η Αγία Αικατερίνη, η Σαλώμη με την κεφαλή του Αγίου Ιωάννη του Βαπτιστή και η Κυρία που έπαιζε λαούτο.
Τα έγγραφα δείχνουν ότι ο Μπαρτολομέο πήγε στην Πάδοβα το 1512 και στο Μιλάνο το 1520. Ο Λεονάρντο ντα Βίντσι είχε πρόσφατα πάει στο Μιλάνο, όπου μετέτρεψε την τετριμμένη προσωπογραφία σε εικόνες που κινούν την περιέργεια και εφάρμοσε το σφουμάτο. Το αποτέλεσμα του Λεονάρντο είναι εμφανές στο αναπτυσσόμενο ύφοςτου Μπαρτολομέο όταν αντιπαραθέτει τη Φλόρα και την Κυρία που παίζει λαούτο. Τα μαλλιά της Flora είναι επίπεδα και κάθε λεπτομερής πλεξούδα είναι ζωγραφισμένη, πολλές λεπτομέρειες δίδονται στα λουλούδια και τα κοσμήματα που είναι τυλιγμένα στο σώμα της. Η μορφή της Κυρίας που παίζει λαούτο είναι πιο τρισδιάστατη με έμφαση στο κιαροσκούρο. Τα μαλλιά της, αντί για μεμονωμένα σκέλη, έχουν κάποια αίσθηση ότι είναι ολόκληρα ενώ εξακολουθούν να είναι ξεχωριστά.
Πρόσφατο ενδιαφέρον
Τα υπογεγραμμένα έργα του Μπαρτολομέο έχουν καταγραφεί από τον 16ο αιώνα. Ωστόσο, μόλις τον δέκατο ένατο αιώνα προέκυψε ενδιαφέρον για τη συλλογή των έργων του. Στα μέσα του δέκατου ένατου αιώνα πραγματοποιήθηκαν πωλήσεις έργων του Μπαρτολομέο σε εξέχοντα μουσεία. Ο Αλεξάντερ Μπάρκερ (Alexander Barker), συλλέκτης ιταλικών έργων ζωγραφικής, απέκτησε (μαζί με πίνακες που αποδίδονται στους Τιτσιάνο και Τζορτζόνε) έναν πίνακα του Μπαρτολομέο. Αργότερα πώλησε τον πίνακα στον Βαρόνο Ρότσιλντ και τελικά ο πίνακας κατέληξε στο Μουσείο Τέχνης Timken στο Σαν Ντιέγκο. Την ίδια χρονιά, η Εθνική Πινακοθήκη απέκτησε ένα πορτρέτο του Μπαρτολομέο. Το 1871 τέσσερα από τα έργα του Μπαρτολομέο δόθηκαν στο Λούβρο. Στα τέλη του δέκατου ένατου αιώνα, το 1899, ο Αντόλφο Βεντούρι (Adolfo Venturi) δημοσίευσε το πρώτο άρθρο για τον ζωγράφο.
Εξωτερικοί σύνδεσμοι
Κατηγορία:Ιταλοί ζωγράφοι
Θεωρία του μαύρου κύκνου
Ετυμολογία της έννοιας
Η πρώτη αναφορά στην ύπαρξη ενός μαύρου κύκνου ως απίθανου γεγονότος εμφανίζεται στο έργο Satires του σημαντικού Ρωμαίου σατυρικού ποιητή Γιουβενάλη, περίπου 55-135 μ.Χ. ως : που σημαίνει: «ένα σπάνιο πουλί στη γη, τόσο σπάνιο όπως ένας μαύρος κύκνος». . Η φράση αυτή επιβίωσε στην Ευρώπη ως περιγραφή του απίθανου και αδύνατου, (μέχρι το 1697 που ανακαλύφθηκαν στην Αυστραλία οι μαύροι κύκνοι). Η ανακάλυψη του μαύρου Κύκνου ήταν ένα συνηθισμένο γεγονός για τους ειδικούς, αλλά μια σημαντική διάψευση μιας βεβαιότητας στη φιλοσοφία, με την έννοια ότι απεδείχθη και στην πράξη ότι ένα και μόνο γεγονός ανά πάσα στιγμή μπορεί να διαψεύσει μια μακροχρόνια παρατήρηση. Από τον 19ο αιώνα η ανακάλυψη των μαύρων Κύκνων αναδείχθηκε ως το καλύτερο παράδειγμα της μη βεβαιότητας οποιασδήποτε λογικής δήλωσης (ακόμη και αν οι παρατηρήσεις αιώνων την επιβεβαιώνουν) και της ανατροπής των καθιερωμένων αντιλήψεων σε οποιοδήποτε γνωστικό πεδίο. Τον 20ό αιώνα ο «Μαύρος Κύκνος» είναι η επιτομή της φιλοσοφικής θεωρίας του Καρλ Πόπερ περί διαψευσιμότητας λογικών προτάσεων. Ο Τάλεμπ δανείστηκε την έκφραση αυτή και παρήγαγε έναν νέο «Μαύρο Κύκνο» με στοιχεία του παλαιού, με σημαντικότερο στοιχείο όχι πια τη διαψευσιμότητα, αλλά το απρόβλεπτο και τυχαίο.
Μαύροι Κύκνοι και πλατωνικότητα
Σύμφωνα με τη θεώρηση του Τάλεμπ η πλατωνικότητα (από τον Πλάτωνα, Έλληνα φιλόσοφο) είναι η τάση που έχουμε να συγχέουμε τον χάρτη μιας οποιαδήποτε ιδιότητας του κόσμου με την πραγματικότητα που περιγράφεται στον χάρτη αυτό. Η σύγχυση μεταξύ εδάφους και χάρτη οφείλεται στην επικέντρωσή μας σε καθαρές και καλά προσδιορισμένες μορφές όπως τρίγωνα, κοινωνικές έννοιες (συνήθως ουτοπίες) ή και εθνικότητες. Η έντονη προσήλωση στις ιδεατές και αφηρημένες μορφές, αποπροσανατολίζει τον νου μας από γνωστικά αντικείμενα λιγότερα κομψά, περισσότερο περίπλοκα και δύσκολα επεξεργάσιμα, ωστόσο περισσότερο αληθινά και εμπειρικά. Η πλατωνικότητα επιτρέπει την αυταπάτη να πιστεύουμε συνήθως ότι γνωρίζουμε περισσότερα από όσα γνωρίζουμε, παρόλο που συχνά οι διανοητικοί χάρτες και οι καθαρές αφηρημένες πλατωνικές ιδέες κάθε είδους είναι σημαντικά εργαλεία υποβοήθησης κατανόησης του κόσμου. Εν τέλει το κρίσιμο σημείο είναι η πλατωνική πτύχωση, το εκρηκτικό εκείνο σύνορο όπου η πλατωνική προσέγγιση έρχεται σε επαφή με την περίπλοκη πραγματικότητα και η απόσταση ανάμεσα σε αυτό που νομίζουμε ότι γνωρίζουμε και σε αυτό που γνωρίζουμε είναι τεράστια. Σε αυτό το σημείο προκύπτει ο Μαύρος Κύκνος.
Ο χώρος δράσης και απραξίας των Μαύρων Κύκνων
Σύμφωνα με τον Τάλεμπ στην πραγματική ζωή υπάρχουν δύο είδη χώρων. Ο ένας λέγεται Μετριοχώρα όπου τα επιμέρους γεγονότα δεν συνεισφέρουν το καθένα ξεχωριστά ή ασύμμετρα σε σχέση με τα υπόλοιπα, αλλά συλλογικά. Μία «Μετριοχώρα» είναι για παράδειγμα μια συλλογή ανθρώπων όπου καταγράφεται το βάρος τους. Αν συλλέξουμε 1.000 ανθρώπους σε ένα σύνολο και αφαιρέσουμε κάποιον από αυτούς και τον αντικαταστήσουμε με έναν οποιοδήποτε άλλο από το σύνολο του πληθυσμού ο μέσος όρος δεν θα αλλάξει παρά ελάχιστα. Ο προφανής λόγος της μη διατάραξης του μέσου όρου είναι ότι το βάρος των ανθρώπων διακυμαίνεται από 30 κιλά έως 300 κιλά, δηλαδή μια αναλογία των ακραίων τιμών 1/10. Ο υπέρτατος νόμος της «Μετριοχώρας» είναι ως εξής: Όταν το δείγμα είναι μεγάλο, κανένα επιμέρους γεγονός δε θα μεταβάλλει ουσιωδώς το σύνολο ή το άθροισμα. Μπορούμε να φτιάξουμε αρκετές «Μετριοχώρες» που θα περιλαμβάνουν τα ύψη των ανθρώπων ή την καθημερινή κατανάλωση θερμίδων ενός έτους. Τα βασικά χαρακτηριστικά της «Μετριοχώρας» είναι:
Ο δεύτερος χώρος είναι η Εξτρεμοχώρα με χαρακτηριστικότερο παράδειγμα ένα σύνολο που εμπεριέχει το ετήσιο εισόδημα ανθρώπων σε δολάρια. Εδώ μπορούμε να έχουμε έναν κάτοικο της Αϊτής με ετήσιο εισόδημα 300 δολάρια και έναν επενδυτή με ετήσιο εισόδημα 300.000.000 δολάρια. Αν σε ένα οποιοδήποτε τέτοιο σύνολο αφαιρέσουμε ένα φτωχό μέλος και προσθέσουμε ένα πλούσιο ο μέσος όρος θα αλλάξει δραματικά με δεδομένο ότι τα δύο άκρα έχουν μία αναλογία 1:1.000.000. Τα χαρακτηριστικά της Εξτρεμοχώρας είναι:
Ο Μαύροι Κύκνοι και η καμπύλη του Γκάους (Gauss)
Κατά τον Τάλεμπ οι σημαντικότεροι κλάδοι των επιστημών (και κυρίως η Οικονομική Επιστήμη), που ασχολούνται με την πρόβλεψη συμβάντων, χρησιμοποιούν την κωδωνοειδή καμπύλη του Gauss ως μοντέλο κατανομής πιθανοτήτων. Αυτή η μέθοδος υπολογισμού, ενώ λειτουργεί ικανοποιητικά στη «Μετριοχώρα», στην «Εξτρεμοχώρα» αδυνατεί να εντοπίσει και προβλέψει τα εξαιρετικά γεγονότα δηλαδή τους Μαύρους Κύκνους. Ο Τάλεμπ προχωρεί τον συλλογισμό του περισσότερο και αναφέρεται στην καμπύλη ως τη Μεγάλη Διανοητική Απάτη, την αμφισβητεί ευθέως ως μαθηματικό εργαλείο, αλλά και τους οικονομολόγους που τη χρησιμοποιούν. Αντιθέτως προτείνει την προσέγγιση του μεγάλου θεωρητικού και πατέρα της Γεωμετρίας των φράκταλ Μπενουά Μάντελμπροτ. Για να φτάσει σε αυτό το σημείο πλήρους άρνησης αναφέρεται σε παλαιότερες αμφισβητήσεις της γκαουσιανής καμπύλης (ως εργαλείο εξήγησης των ακραίων φαινομένων), που εστιάζονται στον μεγάλο Μαθηματικό Ανρί Πουανκαρέ. Το μεγάλο πρόβλημα της Γκαουσιανής καμπύλης είναι ότι τείνει τα ακραία φαινόμενα να τα θεωρεί πολύ πιο απίθανα από ότι πραγματικά είναι. Αντιθέτως η κατανομή πιθανοτήτων του Μάντελμπροτ θεωρεί πιο πιθανά τα απίθανα συμβάντα (πάντα βάσει της γκαουσιανής καμπύλης). Ο Τάλεμπ πιστεύει πως η Γκαουσιανή καμπύλη είναι απότοκος μιας συνολικής θεώρησης του κόσμου που εμπεριέχει υπερβολική βεβαιότητα, προβλεψιμότητα και πλατωνική κομψότητα που δεν λαμβάνει υπόψιν της τον πραγματικό κόσμο. Σε αυτή την οπισθοδρομική πλέον (κατά τον Taleb), θεώρηση του κόσμου εντάσσει και άλλους διανοητές του 19ου & 20ου αιώνα όπως τον Λαμπέρ Κετελέ (Lambert Adolphe Jacques Quetelet), (επινόησε τον μέσο άνθρωπο), τον βιολόγο Σερ Φράνσις Γκάλτον (Sir Francis Galton) , τον Βαρώνο Κέλβιν, τον Καρλ Μαρξ και τον φιλόσοφο Λούντβιχ Βίτγκενσταϊν (Ludwig Wittgenstein). Εντέλει η καμπύλη του Μάντελμπροτ είναι ικανή να παρέχει καλύτερη προβλεψιμότητα των αρνητικών Μαύρων Κύκνων, αν και η βασική διδαχή της θεωρίας του Τάλεμπ είναι πως η αβεβαιότητα περιορίζει σημαντικά την αξία των προβλέψεων, και το μόνο που μπορούμε να κάνουμε στον πραγματικό κόσμο, είναι να είμαστε λιγότερο ώς καθόλου βέβαιοι. Φυσικά όσον αφορά στους θετικούς Μαύρους Κύκνους (όπως το διαδίκτυο) πρέπει να είμαστε όσο το δυνατόν περισσότερο εκτεθειμένοι.
Πηγές
Κατηγορία:Μαθηματικά οικονομικών Κατηγορία:Φιλοσοφία της επιστήμης Κατηγορία:Επιστημολογικές θεωρίες
Νόμοι των αερίων
Στη Φυσική ως νόμοι των αερίων χαρακτηρίζονται όλοι εκείνοι οι φυσικοί νόμοι που έχουν διατυπωθεί και που αφορούν στη συμπεριφορά των αερίων στη φύση.
Οι νόμοι αυτοί περιγράφουν τη συμπεριφορά των αερίων λαμβάνοντας υπ' όψη τρεις βασικές παραμέτρους: τη θερμοκρασία, τον όγκο και την πίεση ενός ιδανικού αερίου.
Πρόκειται για τους νόμους των Μπόιλ, Γκαι-Λυσάκ και του Σαρλ. Και οι τρεις αυτοί νόμοι αποτελούν ειδικές περιπτώσεις της καταστατικής εξίσωσης των αερίων.
Κατηγορία:Θερμοδυναμική Κατηγορία:Κατάσταση της ύλης
Φλέμινγκ Γιόργκενσεν
Ο Γιόργκενσεν εργάστηκε περιστασιακά και ως ηθοποιός και το 1986 τιμήθηκε με λενα Βραβείο Ρόμπερτ καλύτερου δεύτερου ανδρικού ρόλου για την ταινία Robert Award for best male supporting actor of the year in the movie Ofelia kommer til byen (Η Οφηλία έρχεται στην πόλη). Ο τραγουδιστής πέθανε έναν μήνα πριν συμπληρώσει τα 64 του χρόνια, το πρωί της πρώτης ημέρας του 2011, έχοντας υποστεί καρδιακή προσβολή στην οικία του στην πόλη Egå, προάστιο του Άαρχους.
Εξωτερικοί σύνδεσμοι
Κατηγορία:Δανοί τραγουδιστές Κατηγορία:Δανοί άνδρες ηθοποιοί κινηματογράφου
Χειμερινοί Ολυμπιακοί Αγώνες 1976
Οι Χειμερινοί Ολυμπιακοί Αγώνες του 1976 διοργανώθηκαν στο Ίνσμπρουκ της Αυστρίας από τις 4 Φεβρουαρίου μέχρι και τις 15 Φεβρουαρίου.
Νεϋζέν Τεβφίκ
Ο Νεϋζέν Τεβφίκ (Neyzen Tevfik) (1879 - 1953) ήταν Τούρκος σατιρικός ποιητής και παίκτης του μουσικού οργάνου νέυ (αυτό ακριβώς σημαίνει και το όνομα Neyzen στα Τουρκικά). Γεννήθηκε στο Μπόντρουμ στις 24 Μαρτίου 1879 και πέθανε στην Κωνσταντινούπολη στις 28 Ιανουαρίου 1953. Το όνομά του αναφέρεται ορισμένες φορές και λανθασμένα ως Νεϋζέν Τεϋφίκ (Neyzen Teyfik).
Σε νεαρή ηλικία έμαθε την Περσική γλώσσα και έγινε Μεβλεβί στη Σμύρνη. Μετά μετακόμισε στην Κωνσταντινούπολη όπου συνέχισε την πρακτική Μεβλεβί στον Γαλατά και την Κασιμπασά. Το 1902 έγινε Μπεκτασί Ντερβίς.
Το ενδιαφέρον του για την ποίηση τον επηρέασε στη γνωριμία του με τον Μεχμέτ Ακίφ Ερσόι. Επισκέφτηκε επίσης την Αίγυπτο για κάποιο διάστημα μεταξύ του 1908 και 1913.
Η φήμη του Νεϋζέν Τεβφίκ στο λαϊκό Τουρκικό πολιτισμό οφείλεται κυρίως στη δεξιοτεχνία του με το νέυ. Επιπλέον, ήταν φανατικός πότης αλκοόλ ενώ εξασκούσε μια μορφή του Ισλάμ, πράγμα που ήταν πολύ προβληματικό εξαιτίας της απαγόρευσης της κατανάλωσης του οινοπνεύματος από το Ισλάμ. Έγινε έτσι και σύμβολο της ρήξης μεταξύ του ορθόδοξου Ισλαμικού δόγματος και της τάξεως των Μπεκτασί στην οποία ανήκε.
Μουσική
Κατηγορία:Τούρκοι ποιητές Κατηγορία:Τούρκοι συγγραφείς Κατηγορία:Τούρκοι μουσικοί
Επαρχία Γκουρμά-Ραρούς
Η Επαρχία Γκουρμά-Ραρούς είναι μια επαρχία της Περιφέρειας Τομπουκτού, Μαλί. Έχει έκταση 45.000 τ.χλμ. και πληθυσμό 111.386 κατοίκων (2009). Πρωτεύουσα είναι η Γκουρμά-Ραρούς.
Γεωγραφία
Η Επαρχία Γκουρμά-Ραρούς βρίσκεται κεντρικά του Μαλί και νοτιοανατολικά της Περιφέρειας Τομπουκτού. Συνορεύει στα βορειοδυτικά με την Επαρχία Τομπουκτού, στα βορειοδυτικά με την Επαρχία Ντιρέ, στα νοτιοδυτικά με την Επαρχία Νιαφουνκέ, στα νότια με την Περιφέρεια Μοπτί, στα ανατολικά και βορειοανατολικά με την Περιφέρεια Γκαό και στα νοτιοανατολικά με την Αλγερία.
Διαμερίσματα
Η Επαρχία Γκουρμά-Ραρούς διαιρείται σε 9 διαμερίσματα:
Δείτε επίσης
ε γ
Πανελλήνιο πρωτάθλημα υδατοσφαίρισης γυναικών 1988
Το 1ο Ελληνικό πρωτάθλημα υδατοσφαίρισης γυναικών διεξήχθη το 1988, κατά το διάστημα 1 έως 7 Αυγούστου. Στην διοργάνωση μετείχαν 17 ομάδες. Πρώτος πρωταθλητής Ελλάδος αναδείχθηκε εύκολα ο Εθνικός Πειραιώς, σημειώνοντας επτά νίκες στους ισάριθμους αγώνες που έδωσε με απολογισμό τερμάτων 149-19.
Σύστημα διεξαγωγής
Η πρώτη ομάδα κάθε ομίλου προκρίθηκε στην τελική φάση, όπου αγωνίστηκαν σε έναν ενιαίο όμιλο. Η προκριματική φάση λειτούργησε ταυτόχρονα ως κριτήριο για την συγκρότηση του πρώτου πρωταθλήματος Α' Εθνικής που διεξήχθη τον επόμενο χρόνο (1989). Συγκεκριμένα, στην Α' Εθνική 1989 τοποθετήθηκαν οι δύο πρώτες ομάδες κάθε ομίλου.
Προκριματική φάση
{|
Βαθμολογία
{|
Τελική φάση
Στην τελική φάση συμμετείχαν οι ομάδες που κατέλαβαν την πρώτη θέση στον όμιλό τους. Οι αγώνες έγιναν στο κολυμβητήριο της Νίκαιας το διάστημα 5 έως 7 Αυγούστου. Πρωταθλητής αναδείχθηκε εύκολα ο Εθνικός. Χαρακτηριστικό είναι ότι η δυσκολότερη νίκη του ήταν εναντίον της Βουλιαγμένης με σκορ 10-4. Σε όλους τους υπόλοιπους αγώνες του επικράτησε των αντιπάλων του με διψήφια διαφορά τερμάτων. Τη δεύτερη θέση και το ασημένιο μετάλλιο κατέκτησε η Βουλιαγμένη, ενώ το χάλκινο μετάλλιο πήγε στον τρίτο Πανσερραϊκό. Πρώτη σκόρερ της τελικής φάσης αναδείχθηκε η Ελένη Φούντα του Εθνικού με 10 γκολ.
Πηγές
1988 Κατηγορία:Υδατοσφαίριση το 1988
Διόνυσος Αισυμνήτης
Ο Διόνυσος Αισυμνήτης λατρευόταν σε ιερό, στην πόλη Αρόη (αρχαία ονομασία της Πάτρας) στην Αχαΐα.
Ευρύπυλος
Ο Ευρύπυλος άνοιξε τη λάρνακα και, βλέποντας το άγαλμα του θεού, παραφρόνησε, κατελήφθη από μανία και μόνο κατά διαλείμματα επανερχόταν στα λογικά του. Καθώς γύριζε στην Ελλάδα, πέρασε από την Κίρρα κι από κει στους Δελφούς, να συμβουλευτεί το μαντείο πώς να θεραπευτεί. Η απάντηση ήταν να τοποθετήσει τη λάρνακα και να εγκατασταθεί και ο ίδιος στην περιοχή εκείνη, όπου θα συναντούσε ανθρώπους να τελούν θυσίες σύμφωνα με τα βαρβαρικά έθιμα.
Τρικλαρία Άρτεμη
Βρέθηκε με το πλοίο του στην Αρόη, όπου στον βωμό ενός ναού αφιερωμένου στην Τρικλαρία Άρτεμη, επρόκειτο να θυσιαστεί ένα ζευγάρι. Η θυσία ματαιώθηκε, ο Ευρύπυλος θεραπεύτηκε και έφτιαξε στην περιοχή το ιερό του Διονύσου Αισυμνήτου.
Σωτηρία
Ακόμη, ο Ευρύπυλος είχε ιδρύσει ιερό (είχε προσφέρει και άγαλμα) στη θεά Σωτηρία, επειδή σώθηκε από τη μανία. Και κάθε χρόνο γινόταν γιορτή και τελούνταν θυσίες για να τιμηθεί ο θεός. Οι κάτοικοι της πόλης εξέλεγαν εννέα άνδρες και εννέα γυναίκες, που είχαν την επιμέλεια της λάρνακας και της γιορτής. Στη διάρκεια της γιορτής, έφερναν στο ιερό του Αισυμνήτου και τα τρία αγάλματα του θεού, ο οποίος είχε τρία ονόματα από τα εκεί πολίσματα, αποκαλούμενος Αροεύς, Μεσαιεύς και Ανθεύς.